
 APSTIPRINĀTS

SIA “Daugavpils zobārstniecības poliklīnika”
Iepirkuma komisijas 

2025.gada 21.janvāra  sēdē, 

protokols Nr.1
ATKLĀTA KONKURSA 
 “Zobārstniecības preču iegāde” 
NOLIKUMS
Daugavpilī 2025.
1. Vispārīgā informācija

1.1. Iepirkuma identifikācijas numurs: iepirkuma identifikācijas numurs ir DZP 2025/01.
1.2. Pasūtītājs

	Nosaukums
	Sabiedrība ar ierobežotu atbildību “Daugavpils zobārstniecības poliklīnika”

	Reģistrācijas Nr.:
	41503007355

	Adrese:
	Lāčplēša ielā 12, Daugavpilī, LV-5401, Latvija

	Tālrunis:
	+371 29863188

	Fakss:
	+371 654 25219

	e-pasts:
	Lawyer2005@inbox.lv


1.3. Pretendents

1.3.1. Pretendents ir normatīvajos aktos noteiktajos gadījumos un normatīvajos aktos noteiktajā kārtībā reģistrēta persona vai personu grupa, kas iesniegusi piedāvājumu saskaņā ar šajā nolikumā norādītajām pasūtītāja prasībām.

1.4. Iepirkuma priekšmets

1.4.1. Iepirkuma priekšmets ir medicīnas preču piegāde SIA “Daugavpils zobārstniecības poliklīnika” vajadzībām (saskaņā ar tehnisko specifikāciju, kas pievienota atklāta konkursa nolikuma Pielikumā Nr. 2). 

1.4.2. Tehniskā specifikācija pretendentiem ir pieejama elektroniskā veidā Valsts reģionālās attīstības aģentūras tīmekļvietnē www.eis.gov.lv.
1.4.3. Iepirkuma procedūra paredz iepirkuma līguma noslēgšanu (nolikuma 4. pielikums).

1.4.4. Iepirkuma procedūras priekšmets ir sadalīts daļās saskaņā ar šā nolikuma pielikumu Nr.2 “Tehniskā specifikācija”.
1.4.5. Pretendents ir tiesīgs iesniegt vienu piedāvājumu par vienu un/vai vairākām daļām (saskaņā ar tehniskās specifikācijas prasībām).

1.5. Līguma izpildes laiks un vieta.

1.5.1.  Līguma izpildes termiņš – 12 (divpadsmit) mēnesi no līguma noslēgšanas dienas.

1.5.2. Līguma izpildes vieta – SIA “Daugavpils zobārstniecības poliklīnika”, Lāčplēša ielā 12, Daugavpilī, LV-5401, Latvija.
1.6. Iespējas iepazīties ar konkursa nolikumu un saņemt to. 

1.6.1.Piedāvājumus drīkst iesniegt sākot ar dienu, kad paziņojums par līgumu ir publicēts Iepirkumu uzraudzības biroja tīmekļvietnē. 

1.6.2.Pasūtītājs iepirkumā paredz elektronisku pieteikumu un piedāvājumu iesniegšanu. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām un tiks noraidīti. 
1.6.3.Piedāvājumu iesniegšanas vieta – Valsts reģionālās attīstības aģentūras tīmekļvietnē www.eis.gov.lv pieejamajā Elektronisko iepirkumu sistēmas e-konkursu apakšsistēmā.

1.6.4.Piedāvājumu atvēršanas vieta – Elektronisko iepirkumu sistēmas e-konkursu apakšsistēmā. Piedāvājumu atvēršanu veiks iepirkuma komisija Lāčplēša ielā 12, Daugavpilī, LV-5401, Latvija, izmantojot Elektronisko iepirkumu sistēmas e-konkursu apakšsistēmā pieejamos rīkus.

1.6.5.Piedāvājumu iesniegšanas datums un laiks – līdz 2025.gada 17.februārim plkst.08:00 pēc vietējā laika.

1.6.6.Piedāvājumu atvēršanas datums un laiks – 2025.gada 17.februārī plkst.12:00. Iepirkuma komisija atver elektroniski iesniegtos piedāvājumus tūlīt pēc piedāvājumu iesniegšanas termiņa beigām.

1.6.7.Piedāvājumu atvēršana ir atklāta un tai var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā. Piedāvājumus atver vienlaikus Valsts reģionālās attīstības aģentūras tīmekļvietnē elektronisko iepirkumu sistēmas e-konkursu apakšsistēmā, izmantojot elektroniskajā informācijas sistēmā pieejamos rīkus piedāvājumu elektroniskai saņemšanai. Pēc piedāvājumu atvēršanas pircēja profilā tiek publicēta informācija par pretendentu, piedāvājuma iesniegšanas datumu un laiku un piedāvāto cenu vai izmaksas.

1.6.8.Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.

1.6.9. Piedāvājumu vērtēšanu un lēmumu pieņemšanu komisija veic slēgtā sēdē.
1.7. Ja pretendents pieprasa izsniegt piedāvājumu atvēršanas sēdes protokola kopiju, iepirkuma komisija to izsniedz triju darbdienu laikā pēc pieprasījuma saņemšanas. 

1.8. Prasības attiecībā uz piedāvājuma noformējumu un iesniegšanu.

1.8.1.Piedāvājums jāiesniedz elektroniski elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:

1.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;

1.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);

1.3. elektroniski sagatavoto piedāvājumu šifrējot ārpus Elektronisko iepirkumu sistēmas e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

1.8.2. Sagatavojot piedāvājumu, pretendents ievēro, ka:

1.1. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā);

1.2. pretendents piedāvājuma dokumentus paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu

1.3. piedāvājuma dokumentus paraksta piegādātāja pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms;

1.8.3. Pretendents līdz piedāvājumu iesniegšanas termiņa beigām var rakstveidā grozīt vai atsaukt iesniegto piedāvājumu, izmantojot attiecīgos Elektronisko iepirkumu sistēmas pieejamos rīkus. Piedāvājuma atsaukšanai ir bezierunu raksturs, un tā izslēdz pretendentu no tālākas līdzdalības atklātā konkursā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.

1.8.4. Pretendents piedāvājuma noformēšanā ievēro Elektronisko dokumentu likumā un Ministru kabineta 2005.gada 28.jūnija noteikumos Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. 

1.8.5. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr.558 „Dokumentu izstrādāšanas un noformēšanas kārtība”.

1.8.6. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā punktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, Publisko iepirkumu likuma 41.panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.

1.8.7. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.

1.8.8. Iesniedzot piedāvājumu, Pretendents pilnībā atzīst visus iepirkuma nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.

1.8.9. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai. Ja piedāvājums saturēs kādu no šajā punktā minētajiem riskiem, tas netiks izskatīts.

1.8.10. Ja pretendenta iesniegtais piedāvājums neatbilst nolikuma prasībām vai noteikumiem, tad iepirkumu komisija ir tiesīga noraidīt pretendenta iesniegto piedāvājumu. 

1.9. Iepirkuma metode.

1.9.1. Atklāts konkurss. Veicot šo iepirkumu procedūru Pasūtītājs un tā organizētā iepirkumu komisija ievēro LR Publisko iepirkumu likumu.

1.10. Finansēšanas avots. 

1.10.1. Pasūtītāja pašu finansējums.

1.11. Konkursa nolikuma izskaidrojums. Kontaktpersonas.
1.11.1. Informāciju par atklāta konkursa nolikumu ieinteresētie piegādātāji var saņemt, rakstiski griežoties pie zemāk norādītās Pasūtītāja pilnvarotās kontaktpersonas.

	Vārds, uzvārds:
	Vladimirs Mikuckis

	Amats:
	Jurists

	Adrese:
	Lāčplēša ielā 12, Daugavpilī, LV-5401, Latvija

	Tālrunis:
	+371 29863188

	Fakss:
	+371 65405254

	e-pasts:
	Lawyer2005@inbox.lv


1.11.2. Ieinteresētie piegādātāji, kuri pieprasa atklāta konkursa nolikuma izskaidrojumu, raks​tis​ki, izmantojot pastu vai faksu, nosūta lūgumu, adresējot to Pasūtītāja pilnvarotai kontaktpersonai.
1.11.3. Iepirkumu komisija pēc iespējamā pretendenta savlaicīga pieprasījuma, sniedz papildus informāciju par atklāta konkursa nolikumu Publisko iepirkumu likuma 30.panta otrajā un trešajā daļā paredzētajā termiņā pirms piedāvājumu iesniegšanas termiņa beigām. Pasūtītājs nodrošina brīvu un tiešu elektronisku pieeju iepirkuma procedūras dokumentiem, tāpēc vienlaikus ar papildus informācijas nosūtīšanu iespējamajam pretendentam, kas uzdevis jautājumu, ievieto šo informāciju mājas lapā internetā, kurā ir pieejami iepirkuma procedūras dokumenti, norādot arī uzdoto jautājumu.

1.12. Konkursa nolikuma grozījumi

1.12.1. Iepirkuma komisija var izdarīt grozī​jumus atklāta konkursa nolikumā pēc paziņojuma ievietošanas interneta vietnē, par to nosūtot citu paziņojumu Iepirkumu uzraudzības birojam. Izdarot grozījumus, tiek mainīti arī piedāvājuma iesniegšanas termiņi atbilstoši Publisko iepirkumu likuma prasībām.

1.12.2. Tā kā pasūtītājs nodrošina brīvu un tiešu elektronisku pieeju iepirkuma procedūras dokumentiem, tas ievieto šo informāciju mājaslapā internetā, kurā ir pieejami iepirkuma procedūras dokumenti. Pasūtītājs ievieto šo informāciju mājaslapā internetā ne vēlāk kā dienu pēc tam, kad paziņojums par grozījumiem tiek publicēts Iepirkumu uzraudzības biroja mājas lapā.

1.13. Pretendentu piedāvājumu labošana vai atsaukšana
1.13.1. Atklāta konkursa pretendentiem ir tiesības izmainīt vai atsaukt piedāvājumu (tajā skaitā grozīt cenu), rakstiski paziņojot par to iepirkuma komisijai. 

1.13.2. Pēc nolikuma 1.6.1. apakšpunktā noteiktā termiņa beigām nevienu pretendenta atlases dokumentu vai piedāvājumu labot nedrīkst. 

2. Informācija par līguma priekšmetu 

2.1.  Detalizētas pasūtījumam izvirzītās prasības un nosacījumi ietverti Tehniskajā specifikācijā (1.pielikums) un Tehniskā un finanšu piedāvājuma tabulā (3.pielikums), kas ir šī atklāta konkursa nolikuma neatņemamas sastāvdaļas. 

3. Prasības attiecībā uz iesniedzamo informāciju

3.1. Komisija pārbaudīs Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14.punktā (skat. https://likumi.lv/doc.php?id=287760) noteiktos izslēgšanas iemeslus, kā arī Starptautisko un Latvijas Republikas nacionālo sankciju likuma 11.1 panta pirmajā daļā (skat. https://likumi.lv/doc.php?id=280278) noteiktos izslēgšanas iemeslus. 
3.2. Pretendentu izslēgšanas gadījumi tiks pārbaudīti Publisko iepirkumu likuma 42.panta un Starptautisko un Latvijas Republikas nacionālo sankciju likumā noteiktajā kārtībā. Ar normatīvajiem aktiem var iepazīties: https://likumi.lv/doc.php?id=287760 un https://likumi.lv/doc.php?id=280278.
3.3. Publisko iepirkumu likuma 42.panta otrās daļas 8. un 9.punktā noteiktie alternatīvie izslēgšanas nosacījumi netiks piemēroti.
3.4. Pretendents ir tiesīgs iesniegt Eiropas vienotā iepirkuma procedūras dokumenta veidlapu. Veidlapa pieejama tīmekļvietnē: https://ec.europa.eu/tools/espd/filter?lang=lv. 

3.5. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. 

3.6. Piegādātājs var pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
3.7. Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
3.8. Eiropas vienotā iepirkuma procedūras dokumenta veidlapu, kas ir vienāda visās ES dalībvalstīs, nosaka Eiropas Komisijas 2016.gada 5.janvāra īstenošanas regula Nr.2016/7, ar ko nosaka standarta veidlapu Eiropas vienotajam iepirkuma procedūras dokumentam (regulas 2.pielikums). Regulas pielikumi pieejami word dokumenta formātā arī Iepirkumu uzraudzības biroja tīmekļvietnē http://www.iub.gov.lv/lv/node/587.
4. Piedāvājumu noformējuma pārbaude, pretendentu atlase, tehnisko piedāvājumu atbilstības pārbaude un piedāvājumu vērtēšana

4.1. Piedāvājuma izvēles kritērijs ir normatīvo aktu un iepirkuma nolikuma prasībām atbilstošs saimnieciski visizdevīgākais piedāvājums, kuru noteiks, ņemot vērā tikai cenu. Par saimnieciski visizdevīgāko piedāvājumu tiks atzīts piedāvājums ar viszemāko cenu. Iepirkuma komisija katrā pozīcijā izvēlas piedāvājumu ar viszemāko cenu, kas atbilst nolikumā minētajām prasībām un tehniskai specifikācijai, pamatojoties uz atklāta konkursa nolikumā norādītajiem piedāvājuma vērtēšanas un izvēles kritērijiem. Uzvarētāji tiks noteikti atsevišķi pa pozīcijām.

4.2. Piedāvājumu vērtēšana sastāv no četriem posmiem:

- 1.posms – piedāvājumu noformējuma pārbaude. 

- 2.posms – pretendentu atlase.

- 3.posms – tehnisko piedāvājumu atbilstības pārbaude. 

- 4.posms - piedāvājuma vērtēšana.


4.3. Pretendentu piedāvājumu noformējuma pārbaudi, pretendentu atlasi, tehnisko piedāvājumu atbilstības pārbaudi un piedāvājumu vērtēšanu iepirkuma komisija veic slēgtās sēdēs.

4.4. Iepirkuma komisija ir tiesīga lūgt pretendentiem sniegt papildus paskaidrojumus, uzdot jautājumus rakstiski un tādā pašā veidā saņemt atbildi, lūgt piestādīt piedāvājuma paraugus aprobācijai, ja tas nepieciešams pretendentu atlasei, tehnisko piedāvājumu atbilstības pārbaudei, kā arī piedāvājumu vērtēšanai un salīdzināšanai.

4.5. Piedāvājumu noformējuma pārbaude
4.5.1. 1.posms – piedāvājumu noformējuma pārbaude:

4.5.1.1. Pēc piedāvājuma atvēršanas iepirkuma komisijas sekretārs sagatavo rakstisku ziņojumu par piedāvājuma atbilstību Nolikumā noteiktajām noformējuma prasībām un nodod to komisijas priekšsēdētājam. 

4.5.1.2. Iepirkuma komisija izvērtē piedāvājuma atbilstību Nolikumā noteiktajām noformējuma prasībām un pieņem attiecīgu lēmumu.

4.6. Pretendentu atlase, tehniskās atbilstības pārbaude, piedāvājumu vērtēšana
4.6.1. 2.posms – pretendentu atlase: 

Iepirkuma komisija noskaidro pretendentu kompetenci un atbilstību paredzamā līguma izpildes prasībām. Pretendenta atlase un kvalifikācijas pārbaude notiek pēc iesniegtajiem atlases un kvalifikācijas dokumentiem, pārbaudot pretendenta atbilstību nolikuma 3.sadaļā izvirzītām prasībām. Ja pretendents neatbilst kādai no nolikuma 3.sadaļā izvirzītajām prasībām, komisija izslēdz pretendentu no turpmākās dalības iepirkuma procedūrā.

4.6.2. 3. posms – tehniskā piedāvājuma atbilstības pārbaude. 
4.6.2.1. Komisija pārbauda piedāvājumu atbilstību nolikuma 1.pielikumā “Tehniskā specifikācija” norādītajām prasību līmenim.
4.6.2.2. Iepirkumu komisija 4.vērtēšanas posmam virza tikai tehniskās specifikācijas prasībām atbilstošus piedāvājumus. 

4.6.2.3. Ja pretendenta piedāvājums neatbilst Nolikumā norādītajam tehnisko specifikāciju prasību līmenim, komisija izslēdz pretendenta piedāvājumu atbilstošajā pozīcijā no tālākas dalības iepirkuma procedūrā. 
4.6.2.4. Komisija veic pretendentu pārbaudi, saskaņā ar Publisko iepirkumu likuma prasībām.

4.6.3. 4. posms – piedāvājuma vērtēšana:

Iepirkuma komisija vērtēs tikai tos piedāvājums, kas netiks noraidīti 1., 2. un 3.posmā. 
4.6.3.1. Iepirkuma komisija pārbauda, vai piedāvājumā nav aritmētisku kļūdu. Ja piedāvājumā konstatētas aritmētiskas kļūdas, tad Iepirkuma komisija kļūdas izlabo un par kļūdu labojumu un laboto piedāvājuma summu paziņo Pretendentam, kura piedāvājumā kļūdas labotas. Vērtējot Pretendenta finanšu piedāvājumu, Iepirkuma komisija ņem vērā kļūdu labojumu.

4.6.3.2. Ja Iepirkuma komisija konstatē, ka Pretendenta finanšu piedāvājums ir nepamatoti lēts, tad Iepirkuma komisija pirms konkrētā piedāvājuma iespējamās noraidīšanas rakstveidā pieprasa detalizētu paskaidrojumu par būtiskajiem nosacījumiem saskaņā ar Publisko iepirkumu likuma  nosacījumiem.

4.6.3.3. Komisija izvēlas katrā pozīcijā piedāvājumu ar viszemāko cenu, kas atbilst nolikumā minētajām prasībām un tehniskajai specifikācijai.

5. Uzvarētāja noteikšana

5.1. Iepirkuma komisija, saskaņā ar tehniskās specifikācijas prasībām, izvēlas katrā pozīcijā piedāvājumu ar viszemāko cenu, kas atbilst visām nolikumā izvirzītajām prasībām un pieņem lēmumu slēgt iepirkuma līgumu. 

5.2. Ja komisija piedāvājumā ir labojusi aritmētiskās kļūdas, bet pēc labojumu izdarīšanas vairāku piedāvājumu cenas attiecīgajā pozīcijā ir vienādas, iepirkumu komisija izvēlas to piedāvājumu, kurā nav bijis aritmētisko kļūdu.

5.3. Ja komisija atklāj, ka ir iesniegti piedāvājumi ar vienādām cenām attiecīgajā pozīcijā un nav konstatēts nolikuma 5.2.punktā minētais, Iepirkumu komisija veic izlozi, lai noteiktu uzvarētāju. Izloze tiek veikta, velkot aploksnes, kurās atrodas lapa ar attiecīgo Pretendentu nosaukumu. Aploksni velk Iepirkumu komisijas priekšsēdētāja. Par uzvarētāju tiek atzīts tas Pretendents, kura nosaukums atrodas uz lapas, kuru izvilka Iepirkumu komisijas priekšsēdētāja.

6.  Iepirkuma līgums

6.1. Iepirkuma līgums tiek slēgts pamatojoties uz Pretendenta piedāvājumu, atklāta konkursa nolikuma prasībām un iepirkuma līguma projektu.

6.2. Iepirkuma līguma noteikumi nedrīkst būt pretrunā ar šajā nolikumā ietvertā līgumprojekta noteikumiem. Iepirkuma līguma grozījumi ir pieļaujami tikai atbilstoši Publisko iepirkumu likuma prasībām.

7.  konfidencialitāte

7.1. Pretendents Piedāvājumā norāda, vai attiecībā uz piedāvājuma priekšmetu vai  atsevišķām tā daļām nepieciešams ievērot komercnoslēpumu. Piedāvājuma lapām, kuras satur šāda rakstura informāciju, jābūt marķētām ar atzīmi “Komercnoslēpums” vai “Konfidenciāli”. 

7.2. Ja Pretendents Pasūtītājam nodevis kādu informāciju, norādot, ka tā ir komercnoslēpums vai konfidenciāla informācija, Pasūtītājs, paziņojot par līguma slēgšanu un informējot Pretendentus, šo informāciju neatklāj. Informācijas pieejamības ierobežošana neattiecas uz informāciju, kas ir vispārpieejama saskaņā ar Publisko iepirkumu likuma, kā arī citu normatīvo aktu prasībām.

Pielikumā:
1. pielikums. Pieteikums par piedalīšanos konkursā.
2. pielikums. Tehniskā specifikācija.

3. pielikums. Tehniskais un finanšu piedāvājums.

4. pielikums. Iepirkuma līguma projekts.

Komisijas priekšsēdētājs                                                                ________________  E. Baļuļs
4.pielikums

Atklāta konkursa nolikumam 

“Zobārstniecības preču iegāde” 

Iepirkuma identifikācijas Nr. DZP 2025/01
IEPIRKUMA LĪGUMA PROJEKTS
Piegādes līgums Nr. ____________

Daugavpilī


 

                                           2025.gada ______________

SIA „Daugavpils zobārstniecības poliklīnika” , vien. reģistrācijas Nr. 41503007355, Lāčplēša ielā 12, Daugavpilī, LV-5401, turpmāk saukts Pasūtītājs, valdes locekļa V.Jasvina personā, kurš darbojas uz statūtu pamata, no vienas puses, un 

Piegādātāja nosaukums, reģistrācijas Nr.________, juridiskā adrese ___________, tās ___________ personā, kurš (-a) darbojas uz Statūtu pamata, turpmāk tekstā “Piegādātājs”, no otras puses, abi kopā un katrs atsevišķi saukti – Puses/Puse, pamatojoties uz Pasūtītāja veiktā atklātā konkursa “Zobārstniecības preču iegāde”, identifikācijas Nr. DZP 2025/01, rezultātiem, apzinādamies savas darbības juridisko nozīmi un sekas noslēdz sekojoša rakstura līgumu:

1. Līguma priekšmets un termiņš

1.1. Piegādātājs apņemas piegādāt Pasūtītājam zobārstniecības preces (iepirkuma Nr. _), turpmāk - Preces, bet Pasūtītājs apņemas pieņemt Preces no Piegādātāja un veikt apmaksu saskaņā ar šī Līguma noteikumiem. Preču sortiments, daudzums un cena noteikta saskaņā ar Piegādātāja finanšu piedāvājumu un konkursa Nolikuma tehnisko specifikāciju.

1.2. Puses vienojas, ka katras Preces noteiktais daudzums var tikt samazināts vai palielināts atkarībā no Preču faktiskās nepieciešamības Pasūtītājam.

2. Līguma summa un norēķinu kārtība

Par šī Līguma veicamo 1.1. punktā minēto Preču piegādi Pasūtītājs maksā Piegādātājam Līguma summu līdz EUR  __ bez pievienotā vērtības nodokļa (turpmāk tekstā – PVN). PVN summa tiek aprēķināta un norādīta rēķinā atbilstoši Likuma „Par pievienotās vērtības nodokli” nodokļa procenta likmēm un noteikumiem.

2.2. Ja saskaņā ar normatīvajiem aktiem tiek grozīta Preču pievienotās vērtības nodokļa likme, Preču cenas un Līguma summa ar PVN tiek grozīta bez atsevišķas Pušu vienošanās. Šādas PVN likmes izmaiņas stājas spēkā normatīvajos aktos noteiktajā laikā un kārtībā. Preču cenas un Līguma summa bez PVN, šādā kārtībā nevar tikt grozītas.
2.3. Ja Līguma darbības laikā Piegādātājs rīko akcijas, kuru laikā Preces tiek pārdotas par zemākām cenām nekā noteikts Piegādātāja finanšu piedāvājumā, tad Piegādātājam ir pienākums informēt Pasūtītāju un piegādāt šīs Preces par akcijas cenām.
2.4. Preces cenā ir iekļautas visas iespējamās izmaksas, kas saistītas ar Preču piegādi Pasūtītājam.
2.5. Puses vienojas, ka Pasūtītājs samaksu par Precēm veic 30 (trīsdesmit) kalendāro dienu laikā pēc Preces pieņemšanas un rēķina saņemšanas, pārskaitot naudu Piegādātāja norēķinu kontā.

2.6. Maksājums skaitās izdarīts brīdī, kad Pasūtītājs ir pārskaitījis naudu Piegādātāja bankas norēķinu kontā. 

2.7. Ja Līgums tiek lauzts pirms termiņa, Pasūtītājs pēc Līguma laušanas veic pilnīgu norēķinu ar Piegādātāju par piegādāto Preci uz Līguma laušanas dienu, saskaņā ar Līguma 2.6. punktu. Ja Līgums netiek pildīts kādas no Pusēm vainas dēļ, Puses rīkojas atbilstoši noslēgtā Līguma noteikumiem un Latvijas Republikā spēkā esošiem normatīvajiem aktiem. 

3. Līguma darbības termiņš
3.1.Līgums stājas spēkā ar Līguma parakstīšanas brīdi un ir spēkā 12 (divpadsmit) mēneši no Līguma spēkā stāšanās dienas. 

4. Preču piegāde un pieņemšanas kārtība
4.1. Preču pasūtīšanu Pasūtītājam, nosūtot pieprasījumu elektroniski vai pa faksu, paziņojot norādītajai pilnvarotajai personai par nepieciešamo Preču daudzumu.

4.2. Piegādātājs Preci piegādi veic ne vēlāk kā 6 (sešu) kalendāro dienu laikā no pieprasījuma saņemšanas dienas.

4.3. Preces ir jāpiegādā SIA „Daugavpils zobārstniecības poliklīnika” pēc adreses: Lāčplēša ielā 12, Daugavpilī, LV-5401, Latvija, saskaņā ar Pasūtītāja pilnvaroto personu pieprasījumiem.

4.4. Ja Piegādātājs, saņemot Pasūtītāja rakstveida pieprasījumu, nespēj piegādāt pieprasītās Preces, tad par to nekavējoties, nepārsniedzot Līguma 4.2.punktā noteikto termiņu, nosūta Pasūtītājam rakstisku paziņojumu pa faksu Nr.+371 654 25219 vai e-pastu: zob@apollo.lv. Paziņojumā Piegādātājs sniedz informāciju, kuras pasūtītās Preces nespēj piegādāt norādot konkrētas Preces nosaukumu, daudzumu un cenu.

4.5. Pasūtītājs, pieņemot Preces, ir tiesīgs pārbaudīt Preču atbilstību un kvalitāti. Ja kāda no Precēm neatbilst šī Līguma noteikumiem, vai konstatēts iztrūkums, Pasūtītāja pilnvarotais pārstāvis sastāda defektu aktu. Turklāt šajā gadījumā Pasūtītājs ir tiesīgs nepieņemt un neapmaksāt defektu aktā norādītās, neatbilstošās Preces.

4.6. Piegādātājs ne vēlāk kā 3 (trīs) darba dienu laikā no akta un neatbilstošas preces saņemšanas brīža novērš aktā konstatētos trūkumus uz sava rēķina un maksā Pasūtītājam līgumsodu par Preču piegādes nokavējumu.

4.7. Preces uzskatāmas par piegādātām un nodotām Pasūtītājam ar brīdi, kad Puses (to pilnvarotie pārstāvji) parakstījušas Preču pavadzīmi-rēķinu. 
4.8. Piegādātājs nodrošina, ka Pasūtītājam tiek iesniegti atbilstoši tiesību normatīvajiem aktiem noformēti Preču pavadzīmju trīs eksemplāri (viens eksemplārs – Piegādātājam, divi eksemplāri – Pasūtītājam), Preču pavadzīmēs-rēķinos tiek uzrādītas piegādāto Preču cenas, PVN likme un kopējā cena ar PVN. Obligāti jānorāda šī līguma numurs.
4.9. Atbildīgā persona šī līguma saistību izpildīšanā (pasūtīt, pieņemt preci, parakstīt pavadzīmes, sastādīt un parakstīt defektu aktu):

4.10. No Piegādātāja puses: ____________________________, tālr. ______________, fakss _____________, e-pasts __________________________.
5. Piegādājamās preces kvalitāte

5.1. Precēm jābūt piegādātām iepakojumā, kas nodrošina Preces saglabāšanu tās pārvadāšanas un glabāšanas laikā atbilstoši ražotāja noteiktām prasībām un spēkā esošiem normatīvajiem aktiem. 
5.2. Piedāvāto preču derīguma termiņam katrā iepirkuma pozīcijā jābūt ne īsākam par 6 (sešiem) mēnešiem no kopējā derīguma termiņa šīs preces piegādes brīdī. Piegādātājs atbild par piegādātās Preces kvalitāti līdz tās derīguma termiņa beigām un sedz Pasūtītājam visus pierādītos ar Preces neatbilstību kvalitātei saistītos zaudējumus. 

5.3. Precēm jābūt marķētām un ar instrukcijām latviešu valodā, atbilstoši spēkā esošiem normatīvajiem aktiem.

5.4. Bojātu, kā arī pasūtījumam neatbilstošu Preci Piegādātājs atbilstoši šī Līguma noteikumiem, apmaina pret atbilstošu Preci 3 (trīs) darba dienu laikā no defekta akta saņemšanas un neatbilstošās Preces nodošanas Piegādātājam. Izdevumus, kas saistīti ar Preču apmaiņu, sedz Piegādātājs.
5.5. Gadījumā, ja Preces izmantošanas laikā tiek konstatēts, ka piedāvātā Prece neatbilst kvalitātes prasībām, Pasūtītājam ir tiesības vienpusīgi atteikties no šīs Preces piegādes un nosūtīt motivētu atteikuma vēstuli Piegādātājam. 

6. Pušu atbildība

6.1. Ja Piegādātājs neveic Preču piegādi Līgumā noteiktajā termiņā, Piegādātājs maksā Pasūtītājam līgumsodu 0,1 % (nulle komats viens procents) apmērā no savlaicīgi nepiegādātās Preču summas par katru nokavēto dienu, bet ne vairāk kā 10 % (desmit procenti) no nepiegādāto Preču summas.
6.2. Ja Pasūtītājs neveic rēķina apmaksu Līgumā noteiktajā termiņā, Pasūtītājs maksā Piegādātājam līgumsodu 0,1 % (nulle komats viens procents) apmērā no savlaicīgi neapmaksātās Preču rēķina summas par katru nokavēto dienu, bet ne vairāk kā 10 % (desmit procenti) no neapmaksātās Preču rēķina summas.
6.3. Līgumā noteikto sankciju un līgumsoda apmaksa tiek veikta 30 (trīsdesmit) dienu laikā pēc attiecīgā Puses rēķina par līgumsoda samaksu saņemšanas. Ja Piegādātājs nav veicis līgumsoda apmaksu, Pasūtītājam ir tiesības ieturēt attiecīgu naudas summu no Piegādātājam veicamajām apmaksām. 

6.4. Līgumsoda samaksa neatbrīvo Puses no Līguma izpildes un Puses var prasīt kā līgumsoda, tā arī Līguma noteikumu izpildīšanu.

6.5. Puses ir atbildīgas par to darbības/bezdarbības rezultātā otrai Pusei nodarītajiem tiešajiem   zaudējumiem.

6.6.  Līgumsoda samaksa neatbrīvo Puses no saistību pilnīgas izpildes.

6.7. Preces kvalitātei ir jāatbilst tehniskajā specifikācijā, šajā Līgumā norādītajām prasībām,  Pasūtītāja pieprasījumam, kā arī visu Latvijas Republikas spēkā esošo normatīvo aktu prasībām, kas attiecas uz Preci. 
7. Nepārvarama vara

7.1. Puses tiek atbrīvotas no atbildības par daļēju vai pilnīgu šajā Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc Līguma parakstīšanas un kurus Puses nevarēja iepriekš paredzēt un novērst.

7.2. Pie šādiem apstākļiem pieskaitāmas – ugunsnelaime, kara darbība, vispārēja avārija, epidēmija, dabas stihija, kā arī likumdevēja, izpildinstitūciju un tiesu darbības un to pieņemtie akti, kā arī citi apstākļi, kas neiekļaujas Pušu iespējamās kontroles un ietekmes robežās.
7.3. Par nepārvaramas varas apstākļiem nevar tikt atzīta Piegādātāju un citu sadarbības partneru saistību neizpilde, vai nesavlaicīga izpilde.
7.4. Tai Pusei, kas atsaucas uz nepārvaramu, ārkārtēja rakstura apstākļu darbību, 3 (trīs) kalendāro dienu laikā par tiem jāpaziņo otrai Pusei, norādot iespējamo saistību izpildes termiņu.
7.5. Ja nepārvaramu, ārkārtēja rakstura apstākļu dēļ Līguma izpilde aizkavējas vairāk kā par 30 (trīsdesmit) kalendārām dienām, katrai no Pusēm ir tiesības vienpusēji lauzt Līgumu. Ja Līgums šādā kārtā tiek lauzts, nevienai no Pusēm nav tiesību pieprasīt no otras Puses zaudējumu atlīdzību.
8. Līguma grozīšana, izbeigšana

8.1. Līguma noteikumi var tikt grozīti, abām Pusēm vienojoties. Visi šī Līguma grozījumi noformējami rakstiski divos identiskos eksemplāros un pievienojami Līgumam kā neatņemamas sastāvdaļas. Viens eksemplārs glabājas pie Piegādātāja, bet otrs pie Pasūtītāja.

8.2. Līguma grozījumi stājas spēkā ar dienu, kad tie parakstīti gan no Piegādātāja, gan no Pasūtītāja puses.

8.3. Abām Pusēm, Līguma 8.4. un 8.5.punktos noteiktajos gadījumos, ir tiesības vienpusēji atkāpties no šī Līguma, 10 (desmit) kalendāra dienas iepriekš par to rakstiski brīdinot otru Pusi. Par brīdinājumu tiek uzskatīts rakstveidā noformēts un otrai Pusei nosūtīts paziņojums.
8.4. Pasūtītājam ir tiesības vienpusēji izbeigt šo Līgumu saskaņā ar šī Līguma 8.3. punktu, nosūtot Piegādātājam rakstisku paziņojumu, ja iestājies vismaz viens no šādiem gadījumiem:

8.4.1. notikusi Piegādātāja labprātīga vai piespiedu likvidācija;

8.4.2. pret Piegādātāju uzsākta maksātnespējas procedūra;

8.4.3. ja Preces lietošana izraisa ārstniecības procesa būtiskas izmaiņas, kas var radīt draudus pacienta veselībai vai dzīvībai, Preces kvalitātes prasības būtiski atšķiras no tehniskajās specifikācijās norādītajām, konstatēta Preces iedarbības neefektivitāte;
8.4.4. ja Piegādātājs nepilda šī Līguma nosacījumus.
8.5. Piegādātājam ir tiesības vienpusēji izbeigt šo Līgumu saskaņā ar šī Līguma 8.3. punktu, nosūtot Pasūtītājam rakstisku paziņojumu, ja iestājies vismaz viens no šādiem gadījumiem:

8.5.1. notikusi Pasūtītāja labprātīga vai piespiedu likvidācija;

8.5.2. pret Pasūtītāju uzsākta maksātnespējas procedūra;

8.5.3. ja Pasūtītājs kavē Preces apmaksu vairāk par 30 (trīsdesmit) dienām.

8.6.  Abām Pusēm ir tiesības vienpusēji atkāpties no šī Līguma, 60 (sešdesmit) kalendāra dienas iepriekš par to rakstiski brīdinot otru pusi. Par brīdinājumu tiek uzskatīts rakstveidā noformēts un otrai Pusei nosūtīts paziņojums.

8.7. Ja šis Līgums tiek izbeigts saskaņā ar šī Līguma 8.4.3.apakšpunkta un/vai 8.4.4.apakšpunkta nosacījumiem, Pasūtītājs būs tiesīgs izslēgt Piegādātāju no turpmākās dalības citā iepirkuma procedūrā saskaņā ar Publisko iepirkumu likuma regulējumu.
9. Noslēguma noteikumi

9.1. Jautājumus, kas Līgumā nav atrunāti, Puses risina atbilstoši Latvijas Republikā spēkā esošiem normatīvajiem aktiem.
9.2. Līgumu var papildināt, grozīt vai izbeigt Pusēm par to savstarpēji rakstiski vienojoties. Jebkuri papildinājumi un grozījumi šī Līguma noteikumos stājas spēkā tikai tad, kad tie ir noformēti rakstiski un tos ir parakstījušas abas Puses. Līguma papildinājumi un grozījumi ar to parakstīšanas brīdi kļūst par šī Līguma neatņemamu sastāvdaļu. 
9.3. Puses savstarpēji apņemas neizpaust konfidenciāla rakstura informāciju, kas tām kļuvusi zināma šā Līguma noteikumu izpildes gaitā.
9.4. Strīdi, kas pusēm rodas izpildot Līgumu, tiek risināti pārrunu ceļā, bet, ja vienošanos nevar panākt, tad jebkurš strīds, nesaskaņa vai prasība, kas saistīts ar šo Līgumu, tā laušanu, grozīšanu vai spēkā esamību, tiek risināti Latvijas Republikas tiesā saskaņā ar Latvijas Republikā spēkā esošiem normatīvajiem aktiem. 

9.5. Ja Līguma darbības laikā notiek Pušu reorganizācija, likvidācija utt., tā tiesības un pienākumus realizē tiesību un saistību pārņēmējs par to rakstiski noformējot vienošanos.

9.6. Pusēm ir pienākums nekavējoties rakstveidā informēt vienai otru par izmaiņām Līgumā norādītajos rekvizītos, sakaru līdzekļu numuru maiņu, adrešu un kredītiestāžu rekvizītu maiņu, kā arī par izmaiņām attiecībā uz Līgumā noteiktiem Pušu pilnvarotajiem pārstāvjiem. Ja kāda no Pusēm nav sniegusi informāciju par izmaiņām, tā uzņemas atbildību par zaudējumiem, kas šajā sakarā būs radušies otrai Pusei.

9.7. Līgums sastādīts divos eksemplāros uz __________ lapām latviešu valodā, no kuriem viens atrodas pie Pasūtītāja, otrs pie Piegādātāja. 

10. Pušu juridiskās adreses, maksājumu rekvizīti un paraksti

